ΕΛΛΗΝΙΚΑ

ΣΗΜΑΝΤΙΚΟ: Η ΑΠΟ ΜΕΡΟΥΣ ΣΑΣ ΧΡΗΣΗ ΤΟΥ iPHONE, iPAD Ή iPOD TOUCH («ΣΥΣΚΕΥΗ iOS») ΣΥΝΕΠΑΓΕΤΑΙ ΤΗΝ ΑΠΟΔΟΧΗ ΤΩΝ ΠΑΡΑΚΑΤΩ ΟΡΩΝ:

Α.     ΑΔΕΙΑ ΧΡΗΣΗΣ ΛΟΓΙΣΜΙΚΟΥ iOS ΤΗΣ APPLE
Β.     ΠΡΟΣΘΕΤΟΙ ΟΡΟΙ ΓΙΑ ΤΟ APPLE PAY
Γ.     ΕΙΔΟΠΟΙΗΣΕΙΣ ΑΠΟ ΤΗΝ APPLE

APPLE INC. 
ΑΔΕΙΑ ΧΡΗΣΗΣ ΛΟΓΙΣΜΙΚΟΥ iOS ΤΗΣ APPLE
Άδεια χρήσης σε μεμονωμένη συσκευή

ΔΙΑΒΑΣΤΕ ΠΡΟΣΕΚΤΙΚΑ ΤΗΝ ΠΑΡΟΥΣΑ ΣΥΜΒΑΣΗ ΑΔΕΙΑΣ ΧΡΗΣΗΣ ΛΟΓΙΣΜΙΚΟΥ («ΑΔΕΙΑ ΧΡΗΣΗΣ») ΠΡΙΝ ΧΡΗΣΙΜΟΠΟΙΗΣΕΤΕ ΤΗ ΣΥΣΚΕΥΗ iOS ΣΑΣ Ή ΠΡΑΓΜΑΤΟΠΟΙΗΣΕΤΕ ΛΗΨΗ ΤΗΣ ΕΝΗΜΕΡΩΣΗΣ ΛΟΓΙΣΜΙΚΟΥ ΠΟΥ ΣΥΝΟΔΕΥΕΙ ΤΗΝ ΠΑΡΟΥΣΑ ΑΔΕΙΑ ΧΡΗΣΗΣ. Η ΧΡΗΣΗ ΤΗΣ ΣΥΣΚΕΥΗΣ iOS ΚΑΘΩΣ ΚΑΙ Η ΛΗΨΗ ΤΗΣ ΕΝΗΜΕΡΩΣΗΣ ΛΟΓΙΣΜΙΚΟΥ, ΚΑΤΑ ΠΕΡΙΠΤΩΣΗ, ΣΥΝΕΠΑΓΟΝΤΑΙ ΤΗΝ ΑΠΟΔΟΧΗ ΤΩΝ ΟΡΩΝ ΤΗΣ ΠΑΡΟΥΣΑΣ ΑΔΕΙΑΣ ΧΡΗΣΗΣ. ΑΝ ΔΕΝ ΣΥΜΦΩΝΕΙΤΕ ΜΕ ΤΟΥΣ ΟΡΟΥΣ ΤΗΣ ΠΑΡΟΥΣΑΣ ΑΔΕΙΑΣ ΧΡΗΣΗΣ, ΜΗ ΧΡΗΣΙΜΟΠΟΙΗΣΕΤΕ ΤΗ ΣΥΣΚΕΥΗ iOS ΚΑΙ ΜΗΝ ΠΡΑΓΜΑΤΟΠΟΙΗΣΕΤΕ ΛΗΨΗ ΤΗΣ ΕΝΗΜΕΡΩΣΗΣ ΛΟΓΙΣΜΙΚΟΥ. 

ΑΝ ΑΓΟΡΑΣΑΤΕ ΠΡΟΣΦΑΤΑ ΜΙΑ ΣΥΣΚΕΥΗ iOS ΚΑΙ ΔΕΝ ΣΥΜΦΩΝΕΙΤΕ ΜΕ ΤΟΥΣ ΟΡΟΥΣ ΤΗΣ ΑΔΕΙΑΣ ΧΡΗΣΗΣ, ΜΠΟΡΕΙΤΕ ΝΑ ΕΠΙΣΤΡΕΨΕΤΕ ΤΗ ΣΥΣΚΕΥΗ iOS ΕΝΤΟΣ ΤΗΣ ΠΡΟΘΕΣΜΙΑΣ ΕΠΙΣΤΡΟΦΗΣ ΣΤΟ APPLE STORE Ή ΣΤΟΝ ΕΞΟΥΣΙΟΔΟΤΗΜΕΝΟ ΔΙΑΝΟΜΕΑ ΑΠΟ ΟΠΟΥ ΤΗΝ ΠΡΟΜΗΘΕΥΤΗΚΑΤΕ ΚΑΙ ΝΑ ΛΑΒΕΤΕ ΕΠΙΣΤΡΟΦΗ ΧΡΗΜΑΤΩΝ, ΣΥΜΦΩΝΑ ΜΕ ΤΗΝ ΠΟΛΙΤΙΚΗ ΕΠΙΣΤΡΟΦΩΝ ΤΗΣ APPLE, ΠΟΥ ΠΑΡΑΤΙΘΕΤΑΙ ΣΤΗ ΔΙΕΥΘΥΝΣΗ https://www.apple.com/legal/sales_policies/.

1. Γενικά.
(α) Το λογισμικό (συμπεριλαμβανομένων του κώδικα Boot ROM, ενσωματωμένου λογισμικού και λογισμικού τρίτων), τα έγγραφα τεκμηρίωσης, οι διεπαφές, το περιεχόμενο, οι γραμματοσειρές και οποιαδήποτε δεδομένα που παρέχονται μαζί με τη Συσκευή iOS σας («Γνήσιο λογισμικό iOS»), όπως ενδέχεται να ενημερωθούν ή να αντικατασταθούν μέσω βελτιώσεων δυνατοτήτων, ενημερώσεων του λογισμικού ή λογισμικού επαναφοράς του συστήματος που παρέχεται από την Apple («Ενημερώσεις λογισμικού iOS»), είτε σε μνήμη μόνο για ανάγνωση (μνήμη ROM) είτε σε οποιοδήποτε άλλο μέσο είτε σε οποιαδήποτε άλλη μορφή (το Γνήσιο λογισμικό iOS και οι Ενημερώσεις λογισμικού iOS αναφέρονται από κοινού ως το «Λογισμικό iOS»), δεν πωλούνται σε εσάς από την Apple Inc. (η «Apple») αλλά σας παρέχονται για χρήση μόνο σύμφωνα με τους όρους της παρούσας Άδειας χρήσης. Η Apple και οι δικαιοπάροχοί της διατηρούν την κυριότητα του ίδιου του λογισμικού iOS και επιφυλάσσονται όλων των δικαιωμάτων που δεν σας παραχωρούνται ρητώς. Συμφωνείτε ότι οι όροι της παρούσας Άδειας χρήσης θα ισχύουν για οποιαδήποτε εφαρμογή της Apple που μπορεί να είναι ενσωματωμένη στη Συσκευή iOS σας, εκτός κι αν τυχόν τέτοια εφαρμογή συνοδεύεται από ξεχωριστή άδεια χρήσης. Σε τέτοια περίπτωση, συμφωνείτε ότι οι όροι της ξεχωριστής άδειας χρήσης θα διέπουν τη χρήση της εν λόγω εφαρμογής.

(β) Η Apple, σύμφωνα με τη διακριτική της ευχέρεια, μπορεί να καταστήσει διαθέσιμες μελλοντικές Ενημερώσεις λογισμικού iOS. Οι Ενημερώσεις λογισμικού iOS, αν υπάρχουν, δεν είναι απαραίτητο να περιλαμβάνουν όλα τα υπάρχοντα χαρακτηριστικά λογισμικού ή νέα χαρακτηριστικά που διαθέτει η Apple για νεότερα ή άλλα μοντέλα των Συσκευών iOS. Οι όροι της παρούσας Άδειας χρήσης θα διέπουν οποιεσδήποτε Ενημερώσεις iOS που παρέχει η Apple, εκτός αν μια τέτοια Ενημέρωση λογισμικού iOS συνοδεύεται από ξεχωριστή άδεια, στην οποία περίπτωση συμφωνείτε ότι θα ισχύουν οι όροι της συγκεκριμένης άδειας.

(γ) Αν χρησιμοποιήσετε τη δυνατότητα γρήγορης διαμόρφωσης για τη διαμόρφωση μιας νέας Συσκευής iOS με βάση την υπάρχουσα Συσκευή iOS σας, συμφωνείτε ότι οι όροι της παρούσας Άδειας χρήσης θα διέπουν την από μέρους σας χρήση του Λογισμικού iOS στη νέα Συσκευή iOS σας, εκτός κι συνοδεύεται από ξεχωριστή άδεια, στην οποία περίπτωση συμφωνείτε ότι οι όροι της συγκεκριμένης άδειας θα διέπουν την από μέρους σας χρήση του εν λόγω Λογισμικού iOS. 

2. Επιτρεπόμενες χρήσεις και περιορισμοί της Άδειας χρήσης. 
(α) Σύμφωνα με τους όρους και τις προϋποθέσεις της παρούσας Άδειας χρήσης, σας παραχωρείται περιορισμένη, μη αποκλειστική άδεια να χρησιμοποιείτε το Λογισμικό iOS σε μία μόνο Συσκευή iOS της Apple. Εκτός όπως επιτρέπεται στην Ενότητα 2 (β) κατωτέρω, και εκτός αν παρέχεται σε ξεχωριστή σύμβαση μεταξύ ημών και της Apple, η παρούσα Άδεια χρήσης δεν επιτρέπει το Λογισμικό iOS να υπάρχει ταυτόχρονα σε περισσότερες από μία Συσκευές iOS της Apple, και δεν μπορείτε να διανείμετε ή να καταστήσετε διαθέσιμο το Λογισμικό iOS μέσω ενός δικτύου όπου θα μπορούσε να χρησιμοποιηθεί από περισσότερες συσκευές ταυτόχρονα. Η παρούσα Άδεια χρήσης δεν σας παρέχει οποιοδήποτε δικαίωμα να χρησιμοποιείτε τις ιδιόκτητες διεπαφές της Apple ή άλλη πνευματική ιδιοκτησία που ανήκει αποκλειστικά στην Apple, για τον σχεδιασμό, την ανάπτυξη, την κατασκευή, την παραχώρηση άδειας χρήσης ή τη διανομή συσκευών ή παρελκόμενων τρίτων και παρελκόμενων ή εφαρμογών λογισμικού τρίτων για χρήση με Συσκευές iOS. Ορισμένα από αυτά τα δικαιώματα παραχωρούνται από την Apple βάσει ξεχωριστών αδειών χρήσης. Περισσότερες πληροφορίες σχετικά με την ανάπτυξη συσκευών και παρελκόμενων τρίτων για Συσκευές iOS, επισκεφθείτε τη διεύθυνση https://developer.apple.com/programs/mfi/. Για περισσότερες πληροφορίες σχετικά με την ανάπτυξη εφαρμογών λογισμικού για Συσκευές iOS, επισκεφθείτε τη διεύθυνση https://developer.apple.com.

(β) Σύμφωνα με τους όρους και τις προϋποθέσεις της παρούσας Άδειας χρήσης, σας παραχωρείται περιορισμένη, μη αποκλειστική άδεια λήψης των Ενημερώσεων λογισμικού iOS που μπορεί να διατίθενται από την Apple για το δικό σας μοντέλο της Συσκευής iOS για ενημέρωση ή επαναφορά λογισμικού σε οποιαδήποτε τέτοια Συσκευή iOS που βρίσκεται υπό την κυριότητα ή τον έλεγχό σας. Η παρούσα Άδεια χρήσης δεν σας επιτρέπει να πραγματοποιείτε ενημέρωση ή επαναφορά σε Συσκευές iOS που δεν βρίσκονται υπό την κυριότητα ή τον έλεγχό σας, και δεν μπορείτε να διανείμετε ή να διαθέσετε Ενημερώσεις λογισμικού iOS μέσω ενός δικτύου όπου θα μπορούσαν να χρησιμοποιηθούν από περισσότερες συσκευές ή περισσότερους ηλεκτρονικούς υπολογιστές ταυτόχρονα. Εάν πραγματοποιήσετε λήψη της Ενημέρωσης λογισμικού iOS στον υπολογιστή σας, μπορείτε να δημιουργήσετε ένα αντίγραφο των Ενημερώσεων λογισμικού iOS που είναι αποθηκευμένες στον υπολογιστή σας σε μορφή αναγνώσιμη από τον υπολογιστή, μόνο για σκοπούς δημιουργίας εφεδρικών αντιγράφων, υπό την προϋπόθεση ότι το εφεδρικό αντίγραφο θα περιλαμβάνει όλες τις δηλώσεις πνευματικών δικαιωμάτων ή άλλων αποκλειστικών δικαιωμάτων που περιλαμβάνονται στο πρωτότυπο.

(γ) Στον βαθμό που η Apple έχει προεγκαταστήσει εφαρμογές Apple από το App Store στη Συσκευή iOS σας κατά την αγορά («Προεγκατεστημένες εφαρμογές»), θα χρειαστεί να πραγματοποιήσετε είσοδο στο App Store και να συσχετίσετε αυτές τις Προεγκατεστημένες εφαρμογές με τον λογαριασμό σας στο App Store για να μπορείτε να τις χρησιμοποιείτε στη Συσκευή iOS σας. Όταν συσχετίσετε μια Προεγκατεστημένη εφαρμογή με τον λογαριασμό σας στο App Store, παράλληλα θα συσχετιστούν αυτόματα και όλες οι άλλες Προεγκατεστημένες εφαρμογές στη Συσκευή iOS σας. Αν επιλέξετε να συσχετίσετε τις Προεγκατεστημένες εφαρμογές με τον λογαριασμό σας στο App Store, συμφωνείτε ότι η Apple θα μπορεί να μεταδίδει, να συλλέγει, να διατηρεί, να επεξεργάζεται και να χρησιμοποιεί και το Apple ID που χρησιμοποιείται στον λογαριασμό σας στο App Store και ένα μοναδικό αναγνωριστικό υλισμικού που θα συλλεχθεί από τη Συσκευή iOS σας, ως μοναδικά αναγνωριστικά λογαριασμού για να επαληθεύσει την καταλληλότητα του αιτήματός σας και για να σας παρέχει πρόσβαση στις Προεγκατεστημένες εφαρμογές μέσω του App Store. Αν δεν επιθυμείτε να χρησιμοποιήσετε μια Προεγκατεστημένη εφαρμογή, μπορείτε να τη διαγράψετε από τη Συσκευή iOS σας ανά πάσα στιγμή.

(δ) Δεν σας επιτρέπεται και συμφωνείτε να μην προβείτε σε καμία από τις παρακάτω ενέργειες ούτε να παράσχετε σε άλλους τη δυνατότητα να προβούν σε αυτές: αντιγραφή (εκτός αν επιτρέπεται ρητώς από την παρούσα Άδεια χρήσης), αποσυμπίληση (decompilation), ανάστροφη μηχανίκευση (reverse engineering), αποσυναρμολόγηση επανάκτηση του πηγαίου κώδικα, αποκρυπτογράφηση, τροποποίηση ή δημιουργία παραγώγων έργων του Λογισμικού iOS ή οποιωνδήποτε υπηρεσιών που παρέχονται από το Λογισμικό iOS, ή οποιουδήποτε μέρους αυτού (εκτός αν και στον βαθμό που οποιοσδήποτε από τους ανωτέρω περιορισμούς απαγορεύεται από το εφαρμοστέο δίκαιο ή τους όρους αδειοδότησης που διέπουν τη χρήση των στοιχείων ανοικτού κώδικα που μπορεί να περιλαμβάνονται στο Λογισμικό iOS).

(ε) Το Λογισμικό iOS μπορεί να χρησιμοποιηθεί για την αναπαραγωγή υλικού εφόσον αυτή η χρήση περιορίζεται στην αναπαραγωγή υλικού που δεν προστατεύεται από πνευματικά δικαιώματα, υλικού για το οποίο κατέχετε πνευματικά δικαιώματα ή υλικού που είστε εξουσιοδοτημένος ή έχετε εκ του νόμου την άδεια να αναπαραγάγετε. Τα δικαιώματα πνευματικής ιδιοκτησίας και τίτλων κάθε περιεχομένου που εμφανίζεται από, αποθηκεύεται σε ή στο οποίο γίνεται πρόσβαση μέσω της Συσκευής iOS σας ανήκουν στον αντίστοιχο κάτοχο περιεχομένου. Το εν λόγω περιεχόμενο μπορεί να προστατεύεται από πνευματικά δικαιώματα ή άλλους νόμους και συνθήκες περί πνευματικής ιδιοκτησίας, και μπορεί να υπόκειται στους όρους χρήσης του τρίτου μέρους που παρέχει το εν λόγω περιεχόμενο. Εκτός αν προβλέπεται άλλως στο παρόν, η παρούσα Άδεια χρήσης δεν σας παραχωρεί δικαιώματα χρήσης τέτοιου περιεχομένου ούτε σας εγγυάται ότι το εν λόγω περιεχόμενο θα συνεχίσει να είναι διαθέσιμο σε εσάς.

(στ) Συμφωνείτε να χρησιμοποιείτε το Λογισμικό και τις Υπηρεσίες iOS (όπως ορίζονται στην Ενότητα 5 παρακάτω) σύμφωνα με όλες τις ισχύουσες νομοθεσίες, περιλαμβάνοντας τις τοπικές νομοθεσίες της χώρας ή της περιοχής στην οποία κατοικείτε ή στην οποία πραγματοποιήσατε λήψη ή χρησιμοποιείτε το Λογισμικό και τις Υπηρεσίες iOS. Οι δυνατότητες του Λογισμικού και των Υπηρεσιών iOS μπορεί να μην είναι διαθέσιμες σε όλες τις γλώσσες ή περιοχές. Κάποιες δυνατότητες μπορεί να διαφέρουν ανά περιοχή και κάποιες μπορεί να έχουν περιοριστεί ή να έχουν καταστεί μη διαθέσιμες από τον πάροχο υπηρεσιών σας. Απαιτείται σύνδεση μέσω Wi-Fi ή κινητού δικτύου δεδομένων για κάποιες δυνατότητες του Λογισμικού και των Υπηρεσιών iOS.

(ζ) Η χρήση του App Store απαιτεί έναν μοναδικό συνδυασμό ονόματος χρήστη και συνθηματικού, γνωστό ως Apple ID. Το Apple ID απαιτείται επίσης για την πρόσβαση σε ενημερώσεις εφαρμογών και ορισμένες δυνατότητες του Λογισμικού και των Υπηρεσιών iOS.

(η) Αναγνωρίζετε ότι πολλές δυνατότητες, ενσωματωμένες εφαρμογές και Υπηρεσίες του Λογισμικού iOS μεταδίδουν δεδομένα και μπορούν να επιφέρουν χρεώσεις στο πρόγραμμα δεδομένων σας, και εσείς είστε ο υπεύθυνος για οποιεσδήποτε τέτοιες χρεώσεις. Μπορείτε να προβάλλετε και να ελέγχετε τις εφαρμογές στις οποίες θα επιτρέπεται η χρήση δεδομένων κινητού δικτύου και να εμφανίζετε μια εκτίμηση της κατανάλωσης δεδομένων αυτών των εφαρμογών στις ρυθμίσεις Δεδομένων. Για περισσότερες πληροφορίες, συμβουλευτείτε τον Οδηγό χρήσης για τη Συσκευή iOS σας.

(θ) Αν επιλέξετε να επιτρέψετε τις αυτόματες ενημερώσεις εφαρμογών, η Συσκευή iOS σας θα ελέγχει περιοδικά τους διακομιστές της Apple για ενημερώσεις των εφαρμογών που βρίσκονται στη συσκευή σας και, αν διατίθεται ενημέρωση, θα πραγματοποιείται αυτόματη λήψη και εγκατάσταση της ενημέρωσης στη συσκευή σας. Μπορείτε να απενεργοποιήσετε τις αυτόματες ενημερώσεις εφαρμογών εντελώς ανά πάσα στιγμή. Για να το κάνετε αυτό, μεταβείτε στις «Ρυθμίσεις», αγγίξτε «iTunes και App Store», και μετά στις «Αυτόματες λήψεις» απενεργοποιήστε τις «Ενημερώσεις».

(ι) Σε κάποιες περιπτώσεις, η χρήση της Συσκευής iOS σας μπορεί να σας αποσπάσει την προσοχή και να προκαλέσει επικίνδυνες καταστάσεις (για παράδειγμα, να αποφεύγετε την πληκτρολόγηση μηνυμάτων κειμένου όταν οδηγείτε αυτοκίνητο ή τη χρήση ακουστικών όταν κάνετε ποδήλατο). Χρησιμοποιώντας της Συσκευή iOS σας, αποδέχεστε ότι είστε υπεύθυνοι για την τήρηση κανόνων που απαγορεύουν ή περιορίζουν τη χρήση κινητών τηλεφώνων ή ακουστικών [όπως, για παράδειγμα, η απαίτηση χρήσης επιλογών συνομιλίας σε ανοιχτή ακρόαση (hands-free) για πραγματοποίηση κλήσεων κατά την οδήγηση].

3. Μεταβίβαση. Δεν επιτρέπονται η εκμίσθωση, η χρονομίσθωση, ο δανεισμός, η αναδιανομή ή η υποαδειοδότηση του Λογισμικού iOS. Μπορείτε, ωστόσο, να προβείτε σε μία μοναδική, μόνιμη μεταβίβαση όλων των δικαιωμάτων χρήσης σας επί του Λογισμικού iOS σε τρίτο πρόσωπο, σε περίπτωση μεταβίβασης κυριότητας της Συσκευής iOS σας, υπό την προϋπόθεση ότι: (α) Η μεταβίβαση θα περιλαμβάνει οπωσδήποτε τη Συσκευή iOS σας και το σύνολο του Λογισμικού iOS, συμπεριλαμβανομένων όλων των συστατικών μερών του και της παρούσας Άδειας χρήσης, (β) δεν θα διατηρήσετε οποιαδήποτε πλήρη ή μερικά αντίγραφα του Λογισμικού iOS, συμπεριλαμβανομένων των αντιγράφων που είναι αποθηκευμένα σε ηλεκτρονική υπολογιστή ή άλλη συσκευή αποθήκευσης, και (γ) το πρόσωπο που θα λάβει το Λογισμικό iOS θα διαβάσει και θα συμφωνήσει ότι αποδέχεται τους όρους της παρούσας Άδειας χρήσης.

4. Συναίνεση για τη χρήση δεδομένων. Όταν χρησιμοποιείτε τη συσκευή σας, ο αριθμός τηλεφώνου σας και συγκεκριμένα μοναδικά αναγνωριστικά της Συσκευής iOS σας στέλνονται στην Apple ώστε να επιτρέπεται σε άλλους να επικοινωνούν μαζί σας με τον αριθμό τηλεφώνου σας όταν χρησιμοποιείτε διάφορες δυνατότητες επικοινωνίας του Λογισμικού iOS, όπως το iMessage και το FaceTime. Όταν χρησιμοποιείτε το iMessage, η Apple μπορεί να διατηρεί τα μηνύματά σας σε κρυπτογραφημένη μορφή για περιορισμένη χρονική περίοδο για διασφάλιση της παράδοσής τους. Μπορείτε να απενεργοποιήσετε το FaceTime ή το iMessage μεταβαίνοντας στις ρυθμίσεις του FaceTime ή των Μηνυμάτων στη Συσκευή iOS σας. Ορισμένες δυνατότητες, όπως η Ανάλυση, οι Υπηρεσίες τοποθεσίας, το Siri και η Υπαγόρευση μπορεί να απαιτούν πληροφορίες από τη Συσκευή iOS για σκοπούς παροχής των αντίστοιχων λειτουργιών τους. Όταν ενεργοποιείτε ή χρησιμοποιείτε αυτές τις δυνατότητες, θα παρέχονται λεπτομέρειες σχετικά με τις πληροφορίες που αποστέλλονται στην Apple και τον πιθανό τρόπο χρήσης αυτών των πληροφοριών. Μπορείτε να μάθετε περισσότερες λεπτομέρειες μεταβαίνοντας στη διεύθυνση https://www.apple.com/privacy/. Οι πληροφορίες σας θα αντιμετωπίζονται πάντα σύμφωνα με τα όσα ορίζονται στην Πολιτική απορρήτου της Apple, την οποία μπορείτε να διαβάσετε στη διεύθυνση: https://www.apple.com/legal/privacy/.

5. Υπηρεσίες και υλικό τρίτων.
(α) Το Λογισμικό iOS μπορεί να επιτρέπει την πρόσβαση στα iTunes Store, App Store, iBooks Store, Game Center, iCloud και τους Χάρτες της Apple καθώς και σε άλλες υπηρεσίες και ιστότοπους της Apple και τρίτων (από κοινού και χωριστά «οι Υπηρεσίες»). Τέτοιες Υπηρεσίες ενδέχεται να μη διατίθενται σε όλες τις γλώσσες ή σε όλες τις χώρες. Η χρήση αυτών των Υπηρεσιών προϋποθέτει πρόσβαση στο Διαδίκτυο και η χρήση ορισμένων Υπηρεσιών ενδέχεται να απαιτεί Apple ID, να προϋποθέτει την από μέρους σας αποδοχή πρόσθετων όρων και να υπόκειται σε πρόσθετες χρεώσεις. Η χρήση αυτού του λογισμικού σε σχέση με ένα Apple ID ή άλλη Υπηρεσία Apple, συνεπάγεται την από μέρους σας αποδοχή των ισχυόντων όρων υπηρεσίας για τη συγκεκριμένη Υπηρεσία, όπως π.χ. οι πιο πρόσφατοι Όροι και προϋποθέσεις των Υπηρεσιών πολυμέσων Apple για τη χώρα όπου προσπελάζετε τέτοιες Υπηρεσίες, τους οποίους μπορείτε να βρείτε και να διαβάσετε στη διεύθυνση https://www.apple.com/legal/internet-services/itunes/ww/.

(β) Αν εγγραφείτε για το iCloud, μπορείτε να αποκτήσετε πρόσβαση σε ορισμένες δυνατότητες, όπως οι «Βιβλιοθήκη φωτογραφιών iCloud», «Η ροή φωτό μου», «Κοινή χρήση φωτογραφιών iCloud», «Δημιουργία εφεδρικού αντιγράφου» και «Εύρεση iPhone», απευθείας από το Λογισμικό iOS. Αναγνωρίζετε και συμφωνείτε ότι η χρήση σας του iCloud και αυτών των δυνατοτήτων υπόκειται στους πιο πρόσφατους όρους και προϋποθέσεις της υπηρεσίας iCloud, τους οποίους μπορείτε να προσπελάσετε και να διαβάσετε στη διεύθυνση: https://www.apple.com/legal/internet-services/icloud/ww/.

(γ) Περιεχόμενο στην εφαρμογή News. Η από μέρους σας χρήση περιεχομένου που προσπελάζετε μέσω της εφαρμογής News περιορίζεται αποκλειστικά σε προσωπική, μη εμπορική χρήση, δεν μεταφέρει κανένα δικαίωμα ιδιοκτησίας σε εσάς ως προς το περιεχόμενο, και συγκεκριμένα εξαιρεί, χωρίς περιορισμό, τυχόν δικαιώματα για εμπορική ή προωθητική χρήση του εν λόγω περιεχομένου. Επιπλέον, απαγορεύεται η αναδημοσίευση, η αναμετάδοση και η αναπαραγωγή τυχόν εικόνων τις οποίες προσπελάζετε ως μεμονωμένα αρχεία μέσω του News.

(δ) Χάρτες. Η υπηρεσία και οι δυνατότητες χαρτών του Λογισμικού iOS («Χάρτες»), συμπεριλαμβανομένης της κάλυψης δεδομένων χαρτών, μπορεί να διαφέρει ανά περιοχή. Όταν χρησιμοποιείτε οποιεσδήποτε δυνατότητες βάσει τοποθεσίας στους Χάρτες, όπως π.χ. η λεπτομερής πλοήγηση, η οδική κίνηση και η τοπική αναζήτηση, μπορεί να αποστέλλονται στην Apple ποικίλες πληροφορίες σχετικές με την τοποθεσία και τη χρήση, συμπεριλαμβανομένης της γεωγραφικής τοποθεσίας σε πραγματικό χρόνο της Συσκευής iOS σας, για την επεξεργασία του αιτήματός σας και τη βελτίωση των Χαρτών. Αυτές οι πληροφορίες τοποθεσίας και χρήσης συλλέγονται από την Apple σε μορφή που δεν αποκαλύπτει την ταυτότητά σας. Με τη χρήση των Χαρτών από μέρους σας, αποδέχεστε και συναινείτε ως προς τη μετάδοση, συλλογή, διατήρηση, επεξεργασία και χρήση αυτών των πληροφοριών από την Apple, τους συνεργάτες και τους αντιπροσώπους της, για την παροχή και τη βελτίωση των δυνατοτήτων και της υπηρεσίας Χαρτών, καθώς και άλλων προϊόντων και υπηρεσιών της Apple. Η Apple μπορεί επίσης να παρέχει αυτές τις πληροφορίες, είτε σε συγκεντρωτική ή μη ταυτοποιήσιμη μορφή, στους συνεργάτες και δικαιοπαρόχους της με σκοπό τη βελτίωση των προϊόντων και υπηρεσιών χαρτών και τοποθεσίας τους. Μπορείτε να απενεργοποιήσετε τη λειτουργικότητα βάσει τοποθεσίας των Χαρτών μεταβαίνοντας στη ρύθμιση «Υπηρεσίες τοποθεσίας» στη Συσκευή iOS και απενεργοποιώντας τη μεμονωμένη ρύθμιση τοποθεσίας για τους Χάρτες. Ορισμένες λειτουργίες των Χαρτών δεν θα είναι διαθέσιμες εάν απενεργοποιήσετε τη ρύθμιση «Υπηρεσίες τοποθεσίας», όπως η λεπτομερής πλοήγηση.

(ε) iBooks, Podcast. Αν επιλέξετε να χρησιμοποιείτε τη δυνατότητα συγχρονισμού των εφαρμογών iBooks και Podcast για να συγχρονίζετε τους σελιδοδείκτες, τις σημειώσεις, τις συλλογές και τα δεδομένα συνδρομών σας σε podcast στις Συσκευές iOS και τους υπολογιστές σας, αναγνωρίζετε ότι τα εν λόγω δεδομένα θα αποστέλλονται στην Apple και θα αποθηκεύονται σε συνδυασμό με το Apple ID που χρησιμοποιείτε για το iBooks Store ή το iTunes Store, με σκοπό τον συγχρονισμό αυτών των δεδομένων στις άλλες συσκευές και υπολογιστές σας, τα οποία έχετε εξουσιοδοτήσει για πρόσβαση σε περιεχόμενο μέσω του συγκεκριμένου Apple ID. Μπορείτε να απενεργοποιήσετε τον συγχρονισμό ανά πάσα στιγμή μεταβαίνοντας στις «Ρυθμίσεις» και αλλάζοντας τις επιλογές συγχρονισμού για τις εφαρμογές iBooks και Podcast αντίστοιχα.

(στ) Αντιλαμβάνεστε ότι κατά τη χρήση των Υπηρεσιών, ενδέχεται να συναντήσετε υλικό που θα μπορούσε να κριθεί προσβλητικό, άσεμνο ή ανάρμοστο, το οποίο υλικό ενδέχεται να έχει ή να μην έχει επισημανθεί ότι περιέχει άσεμνο λεξιλόγιο, και ότι τα αποτελέσματα οποιασδήποτε αναζήτησης ή η εισαγωγή μιας συγκεκριμένης διεύθυνσης URL ενδέχεται να παραγάγει αυτόματα και ακουσίως συνδέσμους ή αναφορές προς ανάρμοστο υλικό. Ωστόσο, αποδέχεστε να χρησιμοποιείτε τις Υπηρεσίες με αποκλειστικά δική σας ευθύνη και ότι η Apple, οι θυγατρικές, αντιπρόσωποι, εντολοδότες ή δικαιοπάροχοί της δεν φέρουν καμία ευθύνη απέναντί σας για περιεχόμενο που τυχόν κριθεί προσβλητικό, άσεμνο ή ανάρμοστο. 

(ζ) Ορισμένες Υπηρεσίες ενδέχεται να παρουσιάζουν, να περιλαμβάνουν ή να καθιστούν διαθέσιμο περιεχόμενο, δεδομένα, πληροφορίες, εφαρμογές και υλικό από τρίτους («Υλικό τρίτων») ή να παρέχουν συνδέσμους προς ορισμένους ιστότοπους τρίτων. Χρησιμοποιώντας τις Υπηρεσίες, αναγνωρίζετε και αποδέχεστε ότι η Apple δεν έχει την ευθύνη να εξετάζει ή να αξιολογεί το περιεχόμενο, την ακρίβεια, την πληρότητα, την επικαιρότητα, την εγκυρότητα, τη συμμόρφωση με τους κανόνες πνευματικής ιδιοκτησίας, τη νομιμότητα, τη σεμνότητα, την ποιότητα ή οποιαδήποτε άλλη πλευρά αυτού του Υλικού τρίτων ή των ιστότοπων τρίτων. Η Apple, τα στελέχη της, οι συνδεδεμένες επιχειρήσεις και οι θυγατρικές της δεν εγγυώνται ούτε εγκρίνουν απαραιτήτως και δεν αναλαμβάνουν ούτε έχουν οποιαδήποτε ευθύνη απέναντι σε σας ή άλλα πρόσωπα για οποιεσδήποτε Υπηρεσίες τρίτων, Υλικό τρίτων ή ιστότοπους τρίτων, ή για οποιοδήποτε άλλο υλικό, προϊόντα ή υπηρεσίες τρίτων. Το Υλικό τρίτων και οι σύνδεσμοι προς άλλους ιστότοπους παρέχονται αποκλειστικά ως διευκόλυνση προς εσάς. 

(η) Ούτε η Apple ούτε οποιοσδήποτε από τους παρόχους περιεχομένου της εγγυώνται τη διαθεσιμότητα, την ακρίβεια, την πληρότητα, την αξιοπιστία ή την επικαιρότητα χρηματιστηριακών πληροφοριών, δεδομένων τοποθεσίας ή άλλων δεδομένων που εμφανίζονται από οποιεσδήποτε Υπηρεσίες. Οι οικονομικές πληροφορίες που παρουσιάζονται από οποιεσδήποτε Υπηρεσίες παρέχονται για σκοπούς γενικής πληροφόρησης μόνο και δεν πρέπει θεωρηθούν ως αξιόπιστες επενδυτικές συμβουλές. Πριν από την εκτέλεση οποιασδήποτε συναλλαγής κινητών αξιών με βάση πληροφορίες που αντλήθηκαν από τις Υπηρεσίες, συνιστάται να απευθύνεστε σε χρηματοοικονομικό σύμβουλο ή επαγγελματία χρεογράφων, ο οποίος είναι νομικά εξουσιοδοτημένος να παρέχει οικονομικές συμβουλές ή συμβουλές για χρεόγραφα στη χώρα ή στην περιοχή σας. Τα δεδομένα τοποθεσίας που παρέχονται από οποιεσδήποτε Υπηρεσίες, συμπεριλαμβανομένης της υπηρεσίας Χαρτών της Apple, παρέχονται μόνο για σκοπούς στοιχειώδους πλοήγησης και προγραμματισμού και δεν διατίθενται με σκοπό να αποτελέσουν αξιόπιστη πληροφόρηση σε περιπτώσεις όπου απαιτούνται ακριβείς πληροφορίες για τη θέση ή σε περιπτώσεις όπου τα εσφαλμένα, ανακριβή, καθυστερημένα ή ελλιπή δεδομένα τοποθεσίας ενδέχεται να οδηγήσουν σε θάνατο, σωματική βλάβη, περιουσιακή ζημία ή βλάβη στο περιβάλλον. Αποδέχεστε ότι τα αποτελέσματα που λαμβάνετε από την υπηρεσία Χαρτών μπορεί να ποικίλλουν από τις πραγματικές συνθήκες του δρόμου ή του εδάφους λόγω παραγόντων που μπορεί να επηρεάσουν την ακρίβεια των δεδομένων Χαρτών, όπως για παράδειγμα, χωρίς περιορισμό, ο καιρός, συνθήκες του δρόμου ή του εδάφους και γεωπολιτικά γεγονότα. Για την ασφάλειά σας κατά τη χρήση της δυνατότητας λεπτομερούς πλοήγησης, να προσέχετε πάντοτε τις οδικές πινακίδες και τις τρέχουσες οδικές συνθήκες. Να τηρείτε πρακτικές ασφαλούς οδήγησης και τον κώδικα οδικής κυκλοφορίας και να έχετε υπόψη σας ότι οι οδηγίες βαδίσματος μπορεί να μην περιλαμβάνουν πεζοδρόμια ή πεζόδρομους.

(θ) Στον βαθμό που αποστέλλετε τυχόν περιεχόμενο μέσω της χρήσης των Υπηρεσιών, δηλώνετε ότι κατέχετε όλα τα δικαιώματα αυτού του περιεχομένου, έχετε εξουσιοδότηση ή σας επιτρέπεται νομίμως με άλλο τρόπο η αποστολή του περιεχομένου και ότι το περιεχόμενο δεν παραβιάζει τυχόν όρους υπηρεσίας που ισχύουν για τις Υπηρεσίες. Αποδέχεστε ότι οι Υπηρεσίες περιλαμβάνουν περιεχόμενο, πληροφορίες και υλικό που ανήκει κατ’ αποκλειστικότητα στην Apple, στον κάτοχο ιστότοπου ή στους δικαιοπαρόχους τους, και ότι προστατεύονται από την εφαρμοστέα νομοθεσία περί πνευματικής ιδιοκτησίας ή άλλη νομοθεσία, που περιλαμβάνει, μεταξύ άλλων, και τα πνευματικά δικαιώματα. Συμφωνείτε ότι δεν θα χρησιμοποιήσετε αυτό το περιεχόμενο, τις πληροφορίες και το υλικό που καλύπτεται από αποκλειστικά δικαιώματα με τρόπο πέραν της επιτρεπόμενης χρήσης των Υπηρεσιών ή με οποιονδήποτε τρόπο ο οποίος δεν συμφωνεί με τους όρους της παρούσας Άδειας ή ο οποίος παραβιάζει οποιαδήποτε πνευματικά δικαιώματα τρίτων μερών ή της Apple. Κανένα μέρος των Υπηρεσιών δεν επιτρέπεται να αναπαραχθεί με οποιαδήποτε μορφή ή οποιονδήποτε τρόπο. Συμφωνείτε να μην προβείτε σε τροποποίηση, εκμίσθωση, χρονομίσθωση, δανεισμό, πώληση, διανομή ή δημιουργία παραγώγων έργων, με βάση τις Υπηρεσίες με οποιονδήποτε τρόπο ή σε εκμετάλλευση των Υπηρεσιών με οποιονδήποτε τρόπο για τον οποίο δεν έχει χορηγηθεί άδεια, περιλαμβανομένης, ενδεικτικά, της χρήσης των Υπηρεσιών για τη μεταβίβαση ιών υπολογιστών, λογισμικών σκωλήκων, δούρειων ίππων ή άλλου κακόβουλου λογισμικού, ή της κατάχρησης ή επιβάρυνσης της χωρητικότητας του δικτύου. Επιπλέον, συμφωνείτε ότι δεν θα χρησιμοποιήσετε τις Υπηρεσίες με οποιονδήποτε τρόπο με σκοπό την παρενόχληση, την εξύβριση, την καταδίωξη, τη διατύπωση απειλών, την δυσφήμηση ή την με οποιονδήποτε άλλον τρόπο παραβίαση ή καταπάτηση των δικαιωμάτων οποιουδήποτε τρίτου, και ότι η Apple δεν ευθύνεται κατά κανένα τρόπο για τέτοια χρήση από μέρους σας, ούτε για οποιαδήποτε παρενοχλητικά, απειλητικά, δυσφημιστικά, προσβλητικά, παραβατικά ή παράνομα μηνύματα ή εκπομπές που τυχόν λάβετε ως αποτέλεσμα της χρήσης οποιασδήποτε από τις Υπηρεσίες.

(ι) Επιπροσθέτως, οι Υπηρεσίες και το Υλικό τρίτων που τυχόν είναι προσπελάσιμα, προς τα οποία υπάρχει σύνδεσμος ή εμφανίζονται στην οθόνη της Συσκευής iOS, δεν διατίθενται σε όλες τις γλώσσες ούτε σε όλες τις χώρες και περιοχές. Η Apple δεν προβαίνει σε καμία προσυμβατική δήλωση ότι αυτές οι Υπηρεσίες και το Υλικό τρίτων είναι κατάλληλα ή διαθέσιμα για χρήση σε οποιαδήποτε τοποθεσία. Εάν επιλέξετε να χρησιμοποιήσετε ή να προσπελάσετε αυτές τις Υπηρεσίες και το Υλικό τρίτων, ενεργείτε με δική σας πρωτοβουλία και φέρετε την ευθύνη για τη συμμόρφωση με οποιουσδήποτε εφαρμοστέους νόμους, συμπεριλαμβανομένων, μεταξύ άλλων, της ισχύουσας τοπικής νομοθεσίας και των νόμων περί απορρήτου και συλλογής δεδομένων. Η κοινοποίηση ή ο συγχρονισμός φωτογραφιών μέσω της Συσκευής iOS σας μπορεί να οδηγήσει σε μετάδοση μεταδεδομένων, συμπεριλαμβανομένων της τοποθεσίας και της ημερομηνίας λήψης φωτογραφιών και στοιχείων βάθους, μαζί με τις φωτογραφίες. Η χρήση υπηρεσιών Apple (όπως η Βιβλιοθήκη φωτογραφιών iCloud) για κοινοποίηση ή συγχρονισμό τέτοιων φωτογραφιών θα συνεπάγεται τη λήψη και την αποθήκευση των εν λόγω μεταδεδομένων από την Apple. Η Apple και οι δικαιοπάροχοί της διατηρούν το δικαίωμα τροποποίησης, αναστολής, κατάργησης ή απενεργοποίησης της πρόσβασης σε οποιεσδήποτε Υπηρεσίες οποτεδήποτε και χωρίς προειδοποίηση. Η Apple σε καμία περίπτωση δεν φέρει ευθύνη για τυχόν κατάργηση ή απενεργοποίηση της πρόσβασης σε οποιεσδήποτε από τις Υπηρεσίες αυτές. Η Apple δύναται επίσης να επιβάλει όρια στη χρήση ορισμένων Υπηρεσιών ή στην πρόσβαση σε αυτές σε οποιαδήποτε περίπτωση και χωρίς προειδοποίηση ή ευθύνη.

6. Λύση της σύμβασης. Η παρούσα Άδεια χρήσης ισχύει μέχρι τη λύση της. Τα δικαιώματά σας δυνάμει της παρούσας Άδειας χρήσης αίρονται αυτόματα ή ειδάλλως παύουν να ισχύουν χωρίς προειδοποίηση από την Apple σε περίπτωση μη συμμόρφωσής σας με οποιονδήποτε όρο ή όρους της παρούσας Άδειας χρήσης. Μετά τη λύση της άδειας χρήσης οφείλετε να διακόψετε κάθε χρήση του Λογισμικού iOS. Οι ενότητες 4, 5, 6, 7, 8, 9, 12 και 13 της παρούσας Άδειας χρήσης εξακολουθούν να ισχύουν σε περίπτωση οποιουδήποτε εν λόγω τερματισμού.

7. Αποποίηση εγγυήσεων.
7.1     Αν είστε πελάτης που είναι καταναλωτής (κάποιος που χρησιμοποιεί το λογισμικό iOS εκτός της εργασίας, της επιχείρησης ή του επαγγέλματός του), μπορεί να έχετε νομικά δικαιώματα στη χώρα κατοικίας σας σύμφωνα με τα οποία απαγορεύεται η εφαρμογή των παρακάτω περιορισμών σε εσάς, και όπου ισχύει αυτή η απαγόρευση οι περιορισμοί αυτοί δεν θα ισχύουν για εσάς. Για να μάθετε περισσότερα σχετικά με τα δικαιώματα, επικοινωνήστε με έναν τοπικό οργανισμό ενημέρωσης πελατών.

7.2     ΡΗΤΩΣ ΔΗΛΩΝΕΤΕ ΚΑΙ ΑΠΟΔΕΧΕΣΤΕ ΟΤΙ, ΣΤΟΝ ΒΑΘΜΟ ΠΟΥ ΕΠΙΤΡΕΠΕΤΑΙ ΑΠΟ ΤΗΝ ΙΣΧΥΟΥΣΑ ΝΟΜΟΘΕΣΙΑ, Η ΧΡΗΣΗ ΤΟΥ ΛΟΓΙΣΜΙΚΟΥ ΚΑΙ ΤΥΧΟΝ ΥΠΗΡΕΣΙΩΝ ΠΟΥ ΕΚΤΕΛΟΥΝΤΑΙ Ή ΕΙΝΑΙ ΠΡΟΣΠΕΛΑΣΙΜΑ ΜΕΣΩ ΤΟΥ ΛΟΓΙΣΜΙΚΟΥ iOS, ΓΙΝΕΤΑΙ ΑΠΟΚΛΕΙΣΤΙΚΑ ΜΕ ΔΙΚΗ ΣΑΣ ΕΥΘΥΝΗ ΚΑΙ ΟΤΙ Η ΣΥΝΟΛΙΚΗ ΕΥΘΥΝΗ ΑΝΑΦΟΡΙΚΑ ΜΕ ΤΗΝ ΙΚΑΝΟΠΟΙΗΤΙΚΗ ΠΟΙΟΤΗΤΑ, ΑΠΟΔΟΣΗ, ΑΚΡΙΒΕΙΑ ΚΑΙ ΠΡΟΣΠΑΘΕΙΑ ΒΑΡΥΝΕΙ ΕΣΑΣ. 

7.3     ΚΑΤΑ ΤΟΝ ΜΕΓΙΣΤΟ ΒΑΘΜΟ ΠΟΥ ΕΠΙΤΡΕΠΕΤΑΙ ΑΠΟ ΤΟ ΕΦΑΡΜΟΣΤΕΟ ΔΙΚΑΙΟ, ΤΟ ΛΟΓΙΣΜΙΚΟ iOS ΚΑΙ ΟΙ ΥΠΗΡΕΣΙΕΣ ΠΑΡΕΧΟΝΤΑΙ «ΩΣ ΕΧΟΥΝ» ΚΑΙ «ΕΦΟΣΟΝ ΔΙΑΤΙΘΕΝΤΑΙ», ΜΕ ΟΛΑ ΤΑ ΕΛΑΤΤΩΜΑΤΑ ΚΑΙ ΧΩΡΙΣ ΕΓΓΥΗΣΗ ΟΠΟΙΑΣΔΗΠΟΤΕ ΜΟΡΦΗΣ ΚΑΙ Η APPLE ΚΑΙ ΟΙ ΔΙΚΑΙΟΠΑΡΟΧΟΙ ΤΗΣ APPLE (ΚΑΛΟΥΜΕΝΟΙ ΑΠΟ ΚΟΙΝΟΥ «Η APPLE» ΓΙΑ ΤΟΥΣ ΣΚΟΠΟΥΣ ΤΩΝ ΠΑΡΑΓΡΑΦΩΝ 7 ΚΑΙ 8) ΔΙΑ ΤΟΥ ΠΑΡΟΝΤΟΣ ΑΠΟΠΟΙΟΥΝΤΑΙ ΟΠΟΙΕΣΔΗΠΟΤΕ ΕΓΓΥΗΣΕΙΣ ΚΑΙ ΠΡΟΫΠΟΘΕΣΕΙΣ ΑΝΑΦΟΡΙΚΑ ΜΕ ΤΟ ΛΟΓΙΣΜΙΚΟ ΚΑΙ ΤΙΣ ΥΠΗΡΕΣΙΕΣ iOS, ΕΙΤΕ ΕΙΝΑΙ ΡΗΤΕΣ, ΣΙΩΠΗΡΕΣ Ή ΕΚ ΤΟΥ ΝΟΜΟΥ, ΣΥΜΠΕΡΙΛΑΜΒΑΝΟΜΕΝΩΝ, ΕΝΔΕΙΚΤΙΚΑ, ΤΩΝ ΣΙΩΠΗΡΩΝ ΕΓΓΥΗΣΕΩΝ ΚΑΙ/Ή ΠΡΟΫΠΟΘΕΣΕΩΝ ΕΜΠΟΡΕΥΣΙΜΟΤΗΤΑΣ, ΙΚΑΝΟΠΟΙΗΤΙΚΗΣ ΠΟΙΟΤΗΤΑΣ, ΚΑΤΑΛΛΗΛΟΤΗΤΑΣ ΓΙΑ ΣΥΓΚΕΚΡΙΜΕΝΟ ΣΚΟΠΟ, ΑΚΡΙΒΕΙΑΣ, ΑΔΙΑΤΑΡΑΚΤΗΣ ΚΑΤΟΧΗΣ ΚΑΙ ΧΡΗΣΗΣ ΚΑΙ ΜΗ ΠΑΡΑΒΙΑΣΗΣ ΤΩΝ ΔΙΚΑΙΩΜΑΤΩΝ ΤΡΙΤΩΝ. 

7.4     Η APPLE ΔΕΝ ΕΓΓΥΑΤΑΙ ΟΤΙ ΔΕΝ ΘΑ ΥΠΑΡΞΕΙ ΔΙΑΤΑΡΑΞΗ ΤΗΣ ΧΡΗΣΗΣ ΤΟΥ ΛΟΓΙΣΜΙΚΟΥ ΚΑΙ ΤΩΝ ΥΠΗΡΕΣΙΩΝ iOS, ΟΤΙ ΟΙ ΛΕΙΤΟΥΡΓΙΕΣ ΠΟΥ ΠΕΡΙΛΑΜΒΑΝΟΝΤΑΙ ΣΤΟ ΛΟΓΙΣΜΙΚΟ iOS Ή ΟΙ ΥΠΗΡΕΣΙΕΣ ΠΟΥ ΕΚΤΕΛΟΥΝΤΑΙ Ή ΠΑΡΕΧΟΝΤΑΙ ΑΠΟ ΑΥΤΟ ΘΑ ΑΝΤΑΠΟΚΡΙΘΟΥΝ ΣΤΙΣ ΑΠΑΙΤΗΣΕΙΣ ΣΑΣ, ΟΤΙ Η ΛΕΙΤΟΥΡΓΙΑ ΤΟΥ ΛΟΓΙΣΜΙΚΟΥ ΚΑΙ ΤΩΝ ΥΠΗΡΕΣΙΩΝ iOS ΘΑ ΕΙΝΑΙ ΑΔΙΑΛΕΙΠΤΗ Ή ΧΩΡΙΣ ΣΦΑΛΜΑΤΑ, ΟΤΙ ΟΠΟΙΑΔΗΠΟΤΕ ΥΠΗΡΕΣΙΑ ΘΑ ΣΥΝΕΧΙΣΕΙ ΝΑ ΕΙΝΑΙ ΔΙΑΘΕΣΙΜΗ, ΟΤΙ ΤΥΧΟΝ ΕΛΑΤΤΩΜΑΤΑ ΣΤΟ ΛΟΓΙΣΜΙΚΟ Ή ΤΙΣ ΥΠΗΡΕΣΙΕΣ ΤΟΥ iOS ΘΑ ΔΙΟΡΘΩΘΟΥΝ Ή ΟΤΙ ΤΟ ΛΟΓΙΣΜΙΚΟ iOS ΘΑ ΕΙΝΑΙ ΣΥΜΒΑΤΟ Ή ΘΑ ΣΥΝΕΡΓΑΖΕΤΑΙ ΜΕ ΟΠΟΙΟΔΗΠΟΤΕ ΛΟΓΙΣΜΙΚΟ Ή ΕΦΑΡΜΟΓΕΣ ΤΡΙΤΩΝ Ή ΥΠΗΡΕΣΙΕΣ ΤΡΙΤΩΝ. Η ΕΓΚΑΤΑΣΤΑΣΗ ΑΥΤΟΥ ΤΟΥ ΛΟΓΙΣΜΙΚΟΥ iOS ΕΝΔΕΧΕΤΑΙ ΝΑ ΕΠΗΡΕΑΣΕΙ ΤΗ ΔΙΑΘΕΣΙΜΟΤΗΤΑ ΚΑΙ ΤΗ ΧΡΗΣΤΙΚΟΤΗΤΑ ΛΟΓΙΣΜΙΚΟΥ, ΕΦΑΡΜΟΓΩΝ Ή ΥΠΗΡΕΣΙΩΝ ΤΡΙΤΩΝ, ΚΑΘΩΣ ΚΑΙ ΠΡΟΪΟΝΤΩΝ ΚΑΙ ΥΠΗΡΕΣΙΩΝ ΤΗΣ ΕΦΑΡΜΟΓΕΣ APPLE.

7.5     ΕΠΙΠΡΟΣΘΕΤΩΣ, ΑΝΑΓΝΩΡΙΖΕΤΕ ΟΤΙ ΤΟ ΛΟΓΙΣΜΙΚΟ ΚΑΙ ΟΙ ΥΠΗΡΕΣΙΕΣ iOS ΔΕΝ ΠΡΟΟΡΙΖΟΝΤΑΙ ΟΥΤΕ ΕΙΝΑΙ ΚΑΤΑΛΛΗΛΕΣ ΓΙΑ ΧΡΗΣΗ ΣΕ ΠΕΡΙΣΤΑΣΕΙΣ Ή ΠΕΡΙΒΑΛΛΟΝΤΑ ΟΠΟΥ Η ΑΝΕΠΑΡΚΕΙΑ Ή ΟΙ ΚΑΘΥΣΤΕΡΗΣΕΙΣ, ΤΑ ΣΦΑΛΜΑΤΑ Ή ΟΙ ΑΝΑΚΡΙΒΕΙΕΣ ΣΤΟ ΠΕΡΙΕΧΟΜΕΝΟ, ΤΑ ΔΕΔΟΜΕΝΑ Ή ΤΙΣ ΠΛΗΡΟΦΟΡΙΕΣ ΠΟΥ ΠΑΡΕΧΟΝΤΑΙ ΑΠΟ ΤΟ ΛΟΓΙΣΜΙΚΟ iOS ΕΝΔΕΧΕΤΑΙ ΝΑ ΕΧΟΥΝ ΩΣ ΣΥΝΕΠΕΙΑ ΤΟ ΘΑΝΑΤΟ, ΣΩΜΑΤΙΚΕΣ ΒΛΑΒΕΣ Ή ΣΟΒΑΡΕΣ ΥΛΙΚΕΣ ΖΗΜΙΕΣ Η ΒΛΑΒΗ ΣΤΟ ΠΕΡΙΒΑΛΛΟΝ, ΣΥΜΠΕΡΙΛΑΜΒΑΝΟΜΕΝΩΝ, ΜΕΤΑΞΥ ΑΛΛΩΝ, ΤΗΣ ΕΠΙΧΕΙΡΗΣΙΑΚΗΣ ΛΕΙΤΟΥΡΓΙΑΣ ΠΥΡΗΝΙΚΩΝ ΕΓΚΑΤΑΣΤΑΣΕΩΝ, ΣΥΣΤΗΜΑΤΩΝ ΠΛΟΗΓΗΣΗΣ Ή ΕΠΙΚΟΙΝΩΝΙΑΣ ΑΕΡΟΣΚΑΦΩΝ, ΕΛΕΓΧΟΥ ΕΝΑΕΡΙΑΣ ΚΥΚΛΟΦΟΡΙΑΣ, ΥΠΟΣΤΗΡΙΞΗΣ ΖΩΤΙΚΩΝ ΛΕΙΤΟΥΡΓΙΩΝ Ή ΟΠΛΙΚΩΝ ΣΥΣΤΗΜΑΤΩΝ.

7.6     ΚΑΜΙΑ ΠΡΟΦΟΡΙΚΗ Ή ΓΡΑΠΤΗ ΠΛΗΡΟΦΟΡΙΑ Ή ΣΥΜΒΟΥΛΗ ΠΟΥ ΤΥΧΟΝ ΠΑΡΑΣΧΕΘΕΙ ΑΠΟ ΤΗΝ APPLE Ή ΕΞΟΥΣΙΟΔΟΤΗΜΕΝΟ ΕΚΠΡΟΣΩΠΟ ΤΗΣ APPLE ΔΕΝ ΑΠΟΤΕΛΕΙ ΕΓΓΥΗΣΗ. ΣΕ ΠΕΡΙΠΤΩΣΗ ΠΟΥ ΤΟ ΛΟΓΙΣΜΙΚΟ Ή ΟΙ ΥΠΗΡΕΣΙΕΣ iOS ΑΠΟΔΕΙΧΘΟΥΝ ΕΛΑΤΤΩΜΑΤΙΚΕΣ, ΑΝΑΛΑΜΒΑΝΕΤΕ ΤΟ ΣΥΝΟΛΟ ΤΗΣ ΔΑΠΑΝΗΣ ΓΙΑ ΤΙΣ ΥΠΗΡΕΣΙΕΣ ΤΕΧΝΙΚΗΣ ΕΞΥΠΗΡΕΤΗΣΗΣ, ΕΠΙΣΚΕΥΗΣ Ή ΔΙΟΡΘΩΣΗΣ ΠΟΥ ΘΑ ΚΡΙΘΟΥΝ ΑΠΑΡΑΙΤΗΤΕΣ. ΟΡΙΣΜΕΝΕΣ ΔΙΚΑΙΟΔΟΣΙΕΣ ΔΕΝ ΕΠΙΤΡΕΠΟΥΝ ΤΟΝ ΑΠΟΚΛΕΙΣΜΟ ΣΙΩΠΗΡΩΝ ΕΓΓΥΗΣΕΩΝ Ή ΤΟΝ ΠΕΡΙΟΡΙΣΜΟ ΤΩΝ ΚΑΤΑΝΑΛΩΤΙΚΩΝ ΔΙΚΑΙΩΜΑΤΩΝ ΠΟΥ ΠΡΟΒΛΕΠΟΝΤΑΙ ΕΚ ΤΟΥ ΝΟΜΟΥ, ΟΠΟΤΕ ΟΙ ΠΑΡΑΠΑΝΩ ΑΠΟΚΛΕΙΣΜΟΙ ΚΑΙ ΠΕΡΙΟΡΙΣΜΟΙ ΕΝΔΕΧΕΤΑΙ ΝΑ ΜΗΝ ΙΣΧΥΟΥΝ ΓΙΑ ΕΣΑΣ.

8. Περιορισμός ευθύνης. ΚΑΤΑ ΤΟΝ ΒΑΘΜΟ ΠΟΥ Η ΙΣΧΥΟΥΣΑ ΝΟΜΟΘΕΣΙΑ ΔΕΝ ΤΟ ΑΠΑΓΟΡΕΥΕΙ, Η APPLE, ΟΙ ΣΥΝΕΡΓΑΤΕΣ, ΑΝΤΙΠΡΟΣΩΠΟΙ Ή ΕΝΤΟΛΟΔΟΤΕΣ ΤΗΣ, ΣΕ ΚΑΜΙΑ ΠΕΡΙΠΤΩΣΗ ΔΕΝ ΘΑ ΦΕΡΟΥΝ ΕΥΘΥΝΗ ΓΙΑ ΣΩΜΑΤΙΚΕΣ ΒΛΑΒΕΣ Ή ΓΙΑ ΟΠΟΙΑΔΗΠΟΤΕ ΑΠΟΘΕΤΙΚΗ, ΕΙΔΙΚΗ, ΕΜΜΕΣΗ Ή ΠΑΡΕΠΟΜΕΝΗ ΖΗΜΙΑ, ΣΥΜΠΕΡΙΛΑΜΒΑΝΟΜΕΝΗΣ, ΜΕΤΑΞΥ ΑΛΛΩΝ, ΤΗΣ ΖΗΜΙΑΣ ΑΠΟ ΔΙΑΦΥΓΟΝΤΑ ΚΕΡΔΗ, ΤΗΣ ΖΗΜΙΑΣ ΛΟΓΩ ΑΛΛΟΙΩΣΗΣ Ή ΑΠΩΛΕΙΑΣ ΔΕΔΟΜΕΝΩΝ, ΤΗΣ ΠΑΡΑΛΕΙΨΗΣ ΔΙΑΒΙΒΑΣΗΣ Ή ΛΗΨΗΣ ΟΠΟΙΩΝΔΗΠΟΤΕ ΔΕΔΟΜΕΝΩΝ (ΣΥΜΠΕΡΙΛΑΜΒΑΝΟΜΕΝΩΝ ΧΩΡΙΣ ΠΕΡΙΟΡΙΣΜΟ ΟΔΗΓΙΩΝ, ΕΡΓΑΣΙΕΣ ΚΑΙ ΥΛΙΚΑ ΜΑΘΗΜΑΤΩΝ), ΤΗΣ ΔΙΑΚΟΠΗΣ ΕΠΙΧΕΙΡΗΜΑΤΙΚΗΣ ΔΡΑΣΤΗΡΙΟΤΗΤΑΣ Ή ΟΠΟΙΑΣΔΗΠΟΤΕ ΑΛΛΗΣ ΖΗΜΙΑΣ Ή ΑΠΩΛΕΙΑΣ ΕΜΠΟΡΙΚΗΣ ΦΥΣΗΣ ΠΟΥ ΑΝΑΚΥΨΕΙ ΑΠΟ Ή ΣΧΕΤΙΖΕΤΑΙ ΜΕ ΤΗΝ ΑΠΟ ΜΕΡΟΥΣ ΣΑΣ ΧΡΗΣΗ Ή ΑΔΥΝΑΜΙΑ ΧΡΗΣΗΣ ΤΟΥ ΛΟΓΙΣΜΙΚΟΥ ΚΑΙ ΤΩΝ ΥΠΗΡΕΣΙΩΝ iOS Ή ΟΠΟΙΟΥΔΗΠΟΤΕ ΛΟΓΙΣΜΙΚΟΥ Ή ΕΦΑΡΜΟΓΩΝ ΤΡΙΤΩΝ ΣΕ ΣΥΝΔΥΑΣΜΟ ΜΕ ΤΟ ΛΟΓΙΣΜΙΚΟ Ή ΤΙΣ ΥΠΗΡΕΣΙΕΣ iOS, ΟΠΟΥ ΚΑΙ ΑΝ ΟΦΕΙΛΕΤΑΙ, ΑΝΕΞΑΡΤΗΤΑ ΑΠΟ ΤΟ ΠΕΔΙΟ ΤΗΣ ΕΥΘΥΝΗΣ (ΣΥΜΒΑΣΗ, ΑΔΙΚΟΠΡΑΞΙΑ Ή ΑΛΛΗ) ΚΑΙ ΑΚΟΜΑ ΚΑΙ ΑΝ Η APPLE ΕΧΕΙ ΛΑΒΕΙ ΠΡΟΕΙΔΟΠΟΙΗΣΗ ΣΧΕΤΙΚΑ ΜΕ ΤΗΝ ΠΙΘΑΝΟΤΗΤΑ ΑΥΤΗΣ ΤΗΣ ΖΗΜΙΑΣ. ΟΡΙΣΜΕΝΕΣ ΔΙΚΑΙΟΔΟΣΙΕΣ ΔΕΝ ΕΠΙΤΡΕΠΟΥΝ ΤΗΝ ΕΞΑΙΡΕΣΗ Ή ΤΟΝ ΠΕΡΙΟΡΙΣΜΟ ΤΗΣ ΕΥΘΥΝΗΣ ΓΙΑ ΣΩΜΑΤΙΚΕΣ ΒΛΑΒΕΣ Ή ΓΙΑ ΑΠΟΘΕΤΙΚΕΣ Ή ΠΑΡΕΠΟΜΕΝΕΣ ΖΗΜΙΕΣ, ΣΥΝΕΠΩΣ ΑΥΤΗ Η ΡΗΤΡΑ ΠΕΡΙΟΡΙΣΜΟΥ ΕΥΘΥΝΗΣ ΕΝΔΕΧΕΤΑΙ ΝΑ ΜΗΝ ΙΣΧΥΕΙ ΓΙΑ ΕΣΑΣ. Η συνολική ευθύνη της Apple απέναντί σας για όλες τις ζημίες (εκτός από αυτές που τυχόν προβλέπονται από το εφαρμοστέο δίκαιο για περιπτώσεις σωματικών βλαβών) σε καμία περίπτωση δεν θα υπερβαίνει το ποσό των διακοσίων πενήντα (250) δολαρίων ΗΠΑ. Οι ανωτέρω περιορισμοί της ευθύνης ισχύουν ακόμα και αν το προαναφερθέν μέσο αποκατάστασης δεν καλύπτει τον σκοπό για τον οποίο προορίζεται.

9. Ψηφιακά πιστοποιητικά. Το Λογισμικό iOS περιέχει λειτουργικές δυνατότητες οι οποίες του επιτρέπουν να αποδέχεται ψηφιακά πιστοποιητικά που έχουν εκδοθεί είτε από την Apple είτε από τρίτους. ΕΙΣΤΕ ΑΠΟΚΛΕΙΣΤΙΚΑ ΥΠΕΥΘΥΝΟΙ ΝΑ ΑΠΟΦΑΣΙΣΕΤΕ ΑΝ ΘΑ ΕΜΠΙΣΤΕΥΘΕΙΤΕ ΕΝΑ ΠΙΣΤΟΠΟΙΗΤΙΚΟ Ή ΟΧΙ, ΕΙΤΕ ΑΥΤΟ ΕΧΕΙ ΕΚΔΟΘΕΙ ΑΠΟ ΤΗΝ APPLE ΕΙΤΕ ΑΠΟ ΤΡΙΤΟ ΠΡΟΣΩΠΟ. Η ΑΠΟ ΜΕΡΟΥΣ ΣΑΣ ΧΡΗΣΗ ΨΗΦΙΑΚΩΝ ΠΙΣΤΟΠΟΙΗΤΙΚΩΝ ΓΙΝΕΤΑΙ ΜΕ ΔΙΚΗ ΣΑΣ ΕΥΘΥΝΗ ΑΠΟΚΛΕΙΣΤΙΚΑ. ΣΤΟΝ ΜΕΓΙΣΤΟ ΒΑΘΜΟ ΠΟΥ ΕΠΙΤΡΕΠΕΤΑΙ ΑΠΟ ΤΗΝ ΙΣΧΥΟΥΣΑ ΝΟΜΟΘΕΣΙΑ, Η APPLE ΔΕΝ ΠΡΟΒΑΙΝΕΙ ΣΕ ΚΑΜΙΑ ΕΓΓΥΗΣΗ Ή ΠΡΟΣΥΜΒΑΤΙΚΗ ΔΗΛΩΣΗ, ΡΗΤΗ Ή ΣΙΩΠΗΡΗ, ΟΣΟΝ ΑΦΟΡΑ ΤΗΝ ΕΜΠΟΡΕΥΣΙΜΟΤΗΤΑ Ή ΚΑΤΑΛΛΗΛΟΤΗΤΑ ΓΙΑ ΟΠΟΙΟΝΔΗΠΟΤΕ ΣΥΓΚΕΚΡΙΜΕΝΟ ΣΚΟΠΟ Ή ΓΙΑ ΤΗΝ ΑΚΡΙΒΕΙΑ, ΑΣΦΑΛΕΙΑ Ή ΜΗ ΠΑΡΑΒΙΑΣΗ ΔΙΚΑΙΩΜΑΤΩΝ ΤΡΙΤΩΝ ΑΝΑΦΟΡΙΚΑ ΜΕ ΨΗΦΙΑΚΑ ΠΙΣΤΟΠΟΙΗΤΙΚΑ.  

10. Έλεγχος εξαγωγών. Δεν επιτρέπεται να χρησιμοποιήσετε ή με άλλον τρόπο να εξαγάγετε ή να επανεξαγάγετε το Λογισμικό iOS εκτός από ό,τι επιτρέπεται από τη νομοθεσία των Ηνωμένων Πολιτειών και της νομοθεσίας της δικαιοδοσίας ή των δικαιοδοσιών όπου αποκτήθηκε το Λογισμικό iOS. Συγκεκριμένα, αλλά όχι περιοριστικά, το Λογισμικό iOS δεν μπορεί να εξαχθεί ή να επανεξαχθεί (α) σε κάποια χώρα στην οποία έχουν επιβάλει εμπορικό αποκλεισμό οι ΗΠΑ ή (β) σε οποιονδήποτε που περιλαμβάνεται στον κατάλογο Ειδικώς χαρακτηρισμένων αλλοδαπών προσώπων (Specially Designated Nationals List) του Υπουργείου Οικονομικών των ΗΠΑ ή στον κατάλογο Αποκλεισμένων φυσικών ή νομικών προσώπων του Υπουργείου Εμπορίου των ΗΠΑ ή οποιονδήποτε κατάλογο αποκλεισμένων τρίτων μερών. Η χρήση του Λογισμικού iOS, συνεπάγεται ότι δηλώνετε και εγγυάστε πως δεν βρίσκεστε σε κάποια από αυτές τις χώρες ή σε κάποιον από αυτούς τους καταλόγους. Αποδέχεστε επίσης ότι δεν θα χρησιμοποιήσετε το Λογισμικό iOS για σκοπούς που απαγορεύονται από το δίκαιο των Ηνωμένων Πολιτειών, όπως, μεταξύ άλλων, η ανάπτυξη, ο σχεδιασμός, η κατασκευή ή η παραγωγή πυραύλων, πυρηνικών, χημικών ή βιολογικών όπλων.

11. Τελικοί χρήστες του Δημοσίου. Το Λογισμικό iOS και η σχετική τεκμηρίωση αποτελούν «Εμπορικά είδη», όπως η έννοια αυτή ορίζεται στο άρθρο 48, παράγραφος 2.101 του Κώδικα ομοσπονδιακών κανονισμών (C.F.R.), και συνίστανται σε «Εμπορικό λογισμικό υπολογιστών» και «Πληροφοριακό υλικό εμπορικού λογισμικού υπολογιστών», όπως οι έννοιες αυτές ορίζονται, κατά περίπτωση, στο άρθρο 48, παράγραφος 12.212 ή στο άρθρο 48, παράγραφος 227.7202 του C.F.R. Σύμφωνα με το άρθρο 48, παράγραφος 12.212 ή το άρθρο 48, παράγραφοι 227.7202-1 έως 227.7202-4, κατά περίπτωση, το Εμπορικό λογισμικό υπολογιστών και το Πληροφοριακό υλικό εμπορικού λογισμικού υπολογιστών παρέχονται με άδεια χρήσης σε τελικούς χρήστες του αμερικανικού Δημοσίου (α) μόνο ως Εμπορικά είδη και (β) μόνο με εκείνα τα δικαιώματα που χορηγούνται σε όλους τους άλλους τελικούς χρήστες σύμφωνα με τους όρους που περιέχονται στην παρούσα. Με την επιφύλαξη όλων των μη δημοσιευμένων δικαιωμάτων σύμφωνα με το δίκαιο περί πνευματικής ιδιοκτησίας των Ηνωμένων Πολιτειών.

12. Εφαρμοστέο δίκαιο και ακυρότητα επιμέρους όρων. Η παρούσα Άδεια χρήσης διέπεται από και ερμηνεύεται σύμφωνα με το δίκαιο της Πολιτείας της Καλιφόρνιας, με εξαίρεση τη σύγκρουση των αρχών νόμου. Η παρούσα Άδεια χρήσης δεν διέπεται από τη Σύμβαση του Οργανισμού των Ηνωμένων Εθνών για τις διεθνείς πωλήσεις κινητών (Σύμβαση της Βιέννης), η εφαρμογή της οποίας αποκλείεται ρητώς. Αν είστε καταναλωτής με έδρα στο Ηνωμένο Βασίλειο, η παρούσα Άδεια χρήσης διέπεται από τους νόμους της δικαιοδοσίας της χώρας κατοικίας σας. Αν για οποιονδήποτε λόγο ένα δικαστήριο της αρμόδιας δικαιοδοσίας κρίνει ότι οποιοσδήποτε όρος ή μέρος αυτού είναι άκυρος, η υπόλοιπη Άδεια χρήσης παραμένει σε πλήρη ισχύ και εξακολουθεί να παράγει τα αποτελέσματά της.

13. Πλήρης συμφωνία. Επίσημη γλώσσα. Η Άδεια χρήσης αντιπροσωπεύει την πλήρη συμφωνία μεταξύ εσάς και της Apple αναφορικά με το Λογισμικό iOS, και υπερισχύει κάθε προηγούμενης ή ταυτόχρονης συμφωνίας αναφορικά με το ίδιο αντικείμενο. Καμία τροποποίηση ή μεταβολή της παρούσας Άδειας χρήσης δεν θα είναι δεσμευτική εκτός αν συνταχθεί εγγράφως και υπογραφεί από την Apple. Η τυχόν μετάφραση της παρούσας Άδειας χρήσης εξυπηρετεί τις τοπικές ανάγκες και σε περίπτωση διαφοράς μεταξύ του κειμένου στην αγγλική γλώσσα και του κειμένου σε άλλη γλώσσα, το κείμενο στην αγγλική γλώσσα θα υπερισχύει στον βαθμό που δεν απαγορεύεται από την τοπική νομοθεσία της δικαιοδοσίας σας.

14. Αναγνώριση δικαιωμάτων τρίτων. Μέρη του Λογισμικού iOS ενδέχεται να χρησιμοποιούν ή να περιλαμβάνουν λογισμικό τρίτων ή άλλο υλικό που προστατεύεται από πνευματικά δικαιώματα. Οι δηλώσεις αναγνώρισης δικαιωμάτων, οι όροι χορήγησης άδειας χρήσης και οι ρήτρες περιορισμού της ευθύνης περιέχονται στην ηλεκτρονική τεκμηρίωση για το Λογισμικό iOS και η από μέρους σας χρήση αυτού του υλικού διέπεται από τους αντίστοιχους όρους. Η χρήση της υπηρεσίας «Ασφαλής Περιήγηση» της Google υπόκειται στους Όρους υπηρεσίας της Google (https://www.google.com/intl/el/policies/terms/) και στην Πολιτική απορρήτου της Google (https://www.google.com/intl/el/policies/privacy/).

15. Χρήση MPEG-4. Δήλωση Η.264/AVC.  
(α) Το Λογισμικό iOS διαθέτει άδεια χρήσης σύμφωνα με την Άδεια χαρτοφυλακίου διπλώματος ευρεσιτεχνίας οπτικού υλικού MPEG-4 για κωδικοποίηση σύμφωνα με το πρότυπο MPEG-4 Systems Standard, με τη διαφορά ότι απαιτείται επιπρόσθετη άδεια χρήσης και πληρωμή πνευματικών δικαιωμάτων για κωδικοποίηση που αφορά (i) δεδομένα αποθηκευμένα ή αντιγραμμένα σε φυσικό μέσο που πληρώνονται σε ατομική βάση και/ή (ii) δεδομένα που πληρώνονται σε ατομική βάση και μεταδίδονται σε τελικό χρήστη για μόνιμη αποθήκευση και/ή χρήση. Μπορείτε να λάβετε τέτοιου είδους επιπρόσθετη άδεια από την MPEG LA, LLC. Για περισσότερες λεπτομέρειες, ανατρέξτε στη διεύθυνση http://www.mpegla.com.

(β) Το Λογισμικό iOS περιλαμβάνει λειτουργία κωδικοποίησης και/ή αποκωδικοποίησης βίντεο MPEG-4. Το Λογισμικό iOS παρέχεται με άδεια χρήσης σύμφωνα με την Άδεια χρήσης MPEG-4 Visual Patent Porfolio License για την προσωπική και μη εμπορική χρήση από μέρους ενός καταναλωτή για (i) κωδικοποίηση βίντεο σύμφωνα με το Πρότυπο οπτικών μέσων MPEG-4 («MPEG-4 Video») και/ή (ii) αποκωδικοποίηση βίντεο MPEG-4 που κωδικοποιήθηκε από έναν καταναλωτή ενεργούντα στο πλαίσιο προσωπικής και μη εμπορικής δραστηριότητας και/ή παρασχέθηκε από πάροχο βίντεο στον οποίο χορηγήθηκε άδεια από την εταιρία MPEG LA για την παροχή βίντεο MPEG-4. Καμία άδεια δεν χορηγείται ούτε συνάγεται ότι χορηγείται για οποιαδήποτε άλλη χρήση. Για πρόσθετες πληροφορίες, συμπεριλαμβανομένων αυτών που σχετίζονται με προωθητικές, εσωτερικές και εμπορικές χρήσεις καθώς και με τη χορήγηση αδειών χρήσης, μπορείτε να απευθύνεστε στην εταιρεία MPEG LA, LLC. Επισκεφτείτε τη διεύθυνση http://www.mpegla.com.

(γ) Το Λογισμικό iOS περιέχει λειτουργία κωδικοποίησης και/ή αποκωδικοποίησης AVC. Η εμπορική χρήση του H.264/AVC προϋποθέτει πρόσθετη άδεια και εφαρμόζεται η παρακάτω διάταξη: Η ΛΕΙΤΟΥΡΓΙΚΟΤΗΤΑ AVC ΣΤΟ ΛΟΓΙΣΜΙΚΟ iOS, ΔΙΑ ΤΗΣ ΠΑΡΟΥΣΗΣ, ΠΑΡΕΧΕΤΑΙ ΜΕ ΑΔΕΙΑ ΓΙΑ ΠΡΟΣΩΠΙΚΗ ΚΑΙ ΜΗ ΕΜΠΟΡΙΚΗ ΧΡΗΣΗ ΑΠΟ ΜΕΡΟΥΣ ΕΝΟΣ ΚΑΤΑΝΑΛΩΤΗ ΓΙΑ (i) ΚΩΔΙΚΟΠΟΙΗΣΗ ΒΙΝΤΕΟ ΣΥΜΦΩΝΑ ΜΕ ΤΟ ΠΡΟΤΥΠΟ ΟΠΤΙΚΩΝ ΜΕΣΩΝ AVC («AVC VIDEO») ΚΑΙ/Η (ii) ΑΠΟΚΩΔΙΚΟΠΟΙΗΣΗ ΒΙΝΤΕΟ AVC ΠΟΥ ΚΩΔΙΚΟΠΟΙΗΘΗΚΕ ΑΠΟ ΕΝΑΝ ΚΑΤΑΝΑΛΩΤΗ ΕΝΕΡΓΟΥΝΤΑ ΣΤΟ ΠΛΑΙΣΙΟ ΠΡΟΣΩΠΙΚΗΣ ΚΑΙ ΜΗ ΕΜΠΟΡΙΚΗΣ ΔΡΑΣΤΗΡΙΟΤΗΤΑΣ ΚΑΙ/Η ΠΑΡΑΣΧΕΘΗΚΕ ΑΠΟ ΠΑΡΟΧΟ ΒΙΝΤΕΟ ΣΤΟΝ ΟΠΟΙΟ ΧΟΡΗΓΗΘΗΚΕ ΑΔΕΙΑ ΒΙΝΤΕΟ ΓΙΑ ΤΗΝ ΠΑΡΟΧΗ ΒΙΝΤΕΟ AVC. ΓΙΑ ΠΛΗΡΟΦΟΡΙΕΣ ΓΙΑ ΑΛΛΕΣ ΧΡΗΣΕΙΣ ΚΑΙ ΑΔΕΙΕΣ, ΜΠΟΡΕΙΤΕ ΝΑ ΑΠΕΥΘΥΝΕΣΤΕ ΣΤΗΝ ΕΤΑΙΡΕΙΑ MPEG LA L.L.C. ΕΠΙΣΚΕΦΘΕΙΤΕ ΤΗ ΔΙΕΎΘΥΝΣΗ http://www.mpegla.com.

16. Περιορισμοί της υπηρεσίας αναζήτησης Yahoo Search Service. Η άδεια για την υπηρεσία αναζήτησης Yahoo Search Service που διατίθεται μέσω της εφαρμογής Safari χορηγείται για χρήση στις παρακάτω χώρες και περιοχές μόνο: Αγία Λουκία, Άγιος Βικέντιος, Αργεντινή, Αρούμπα, Αυστραλία, Αυστρία, Βέλγιο, Βενεζουέλα, Βερμούδα, Βουλγαρία, Βραζιλία, Γαλλία, Γερμανία, Γουατεμάλα, Γρενάδα, Δανία, Δομινικανή Δημοκρατία, Ελ Σαλβαδόρ, Ελβετία, Ελλάδα, ΗΠΑ, Ηνωμένο Βασίλειο, Ιαπωνία, Ινδία, Ινδονησία, Ιρλανδία, Ισημερινός, Ισλανδία, Ισπανία, Ιταλία, Καναδάς, Κίνα, Κολομβία, Κύπρος, Λετονία, Λιθουανία, Λουξεμβούργο, Μαλαισία, Μάλτα, Μεξικό, Μπαρμπέιντος, Μπαχάμες, Νέα Ζηλανδία, Νήσοι Κέιμαν, Νικαράγουα, Νορβηγία, Νότια Κορέα, Ολλανδία, Ουγγαρία, Ουρουγουάη, Παναμάς, Περού, Πολωνία, Πορτογαλία, Πουέρτο Ρίκο, Ρουμανία, Σιγκαπούρη, Σλοβακία, Σλοβενία, Σουηδία, Ταϊβάν, Ταϊλάνδη, Τζαμάικα, Τρινιντάντ και Τομπάγκο, Τουρκία, Τσεχία, Φιλιππίνες, Φινλανδία, Χιλή και Χονγκ Κονγκ.

17. Ειδοποίηση για το Microsoft Exchange. Παρέχεται άδεια για τη ρύθμιση αλληλογραφίας Microsoft Exchange στο Λογισμικό iOS μόνο για ασύρματο συγχρονισμό πληροφοριών, όπως email, επαφές, ημερολόγιο και εργασίες, μεταξύ του iOS και του Microsoft Exchange Server ή άλλου λογισμικού διακομιστή που παρέχεται κατόπιν άδειας της Microsoft για εφαρμογή του πρωτοκόλλου Microsoft Exchange ActiveSync.

EA1520
22/09/2017

————————————
Πρόσθετοι όροι και προϋποθέσεις για το Apple Pay

Οι παρόντες Όροι και προϋποθέσεις για το Apple Pay (οι παρόντες «Πρόσθετοι όροι») συμπληρώνουν τη Σύμβαση άδειας χρήσης του Λογισμικού iOS (η «Άδεια χρήσης»). Οι όροι της Άδειας χρήσης και οι παρόντες Πρόσθετοι όροι διέπουν τη χρήση από μέρους σας της δυνατότητας Apple Pay, η οποία θα αποκαλείται «Υπηρεσία» εφεξής στην παρούσα άδεια χρήσης. Οι λέξεις-όροι με το πρώτο γράμμα κεφαλαίο που χρησιμοποιούνται στους παρόντες Πρόσθετους όρους έχουν τις έννοιες που ορίζονται στην Άδεια χρήσης.

1.     Επισκόπηση και περιορισμοί χρήσης

Το Apple Pay επιτρέπει:

•     την αποθήκευση εικονικών απεικονίσεων πιστωτικών, χρεωστικών και προπληρωμένων καρτών, συμπεριλαμβανομένων πιστωτικών, χρεωστικών και προπληρωμένων καρτών καταστημάτων καθώς και τη κάρτας μετρητών Apple Pay, που υποστηρίζονται από τη δυνατότητα Apple Pay («Υποστηριζόμενες κάρτες πληρωμής») και χρησιμοποιούν υποστηριζόμενες Συσκευές iOS για πραγματοποίηση ανέπαφων πληρωμών σε συγκεκριμένα καταστήματα ή μέσα από εφαρμογές ή ιστότοπους.
•     τη χρήση καρτών επιβραβεύσεων και δωροκαρτών που είναι αποθηκευμένες στο Wallet («Κάρτες με δυνατότητα Apple Pay», και μαζί με τις Υποστηριζόμενες κάρτες πληρωμής, «Υποστηριζόμενες κάρτες»), για πραγματοποίηση ανέπαφων συναλλαγών μέσω καρτών επιβραβεύσεων και δωροκαρτών σε συγκεκριμένα καταστήματα ως μέρος ανέπαφης πληρωμής με χρήση του Apple Pay, και
•     την αποστολή ατομικών πληρωμών σε άλλους χρήστες του Apple Pay.

Οι δυνατότητες Apple Pay του Λογισμικού iOS μπορεί να είναι διαθέσιμες μόνο σε συγκεκριμένες περιοχές, για συγκεκριμένους εκδότες καρτών, συγκεκριμένα χρηματοπιστωτικά ιδρύματα και συγκεκριμένους εμπόρους. Οι δυνατότητες μπορεί να διαφέρουν κατά περιοχή, εκδότη και έμπορο.

Για να χρησιμοποιήσετε το Apple Pay, πρέπει να διαθέτετε Υποστηριζόμενη κάρτα. Οι Υποστηριζόμενες κάρτες μπορεί να αλλάζουν κατά καιρούς. Επιπλέον, για να στέλνετε ή να λαμβάνετε ατομικές πληρωμές, πρέπει να διαθέτετε την κάρτα μετρητών Apple Pay. 

Οι Υποστηριζόμενες κάρτες πληρωμής και οι ατομικές πληρωμές σχετίζονται με το Apple ID το οποίο έχετε χρησιμοποιήσει για σύνδεση στο iCloud για χρήση αυτών των δυνατοτήτων. Οι Υποστηριζόμενες κάρτες πληρωμής είναι διαθέσιμες μόνο σε άτομα ηλικίας 13 ετών ή άνω, ενδέχεται να υπόκειται σε πρόσθετους περιορισμούς ηλικίας που επιβάλλονται από το iCloud ή την Υποστηριζόμενη κάρτα που προσπαθείτε να χρησιμοποιήσετε. Η κάρτα μετρητών Apple Pay και η δυνατότητα αποστολής και λήψης ατομικών πληρωμών διατίθεται μόνο σε άτομα ηλικίας 18 ετών και άνω.

Το Apple Pay προορίζεται για την προσωπική χρήση σας και μπορείτε να παρέχετε αποκλειστικά και μόνο δικές σας Υποστηριζόμενες κάρτες. Αν χρησιμοποιείτε υποστηριζόμενη εταιρική κάρτα, δηλώνετε ότι το κάνετε κατόπιν άδειας από τον εργοδότη σας και ότι έχετε εξουσιοδοτηθεί για τη συμμόρφωση του εργοδότη σας με τους παρόντες όρους χρήσης και την τήρηση όλων των συναλλαγών που επηρεάζουν τη χρήση της δυνατότητας. Αν στέλνετε ή λαμβάνετε ατομικές πληρωμές, δηλώνετε ότι το κάνετε για προσωπική, μη εμπορική χρήση.

Συμφωνείτε να μη χρησιμοποιείτε το Apple Pay για παράνομους ή δόλιους σκοπούς ή άλλους σκοπούς που απαγορεύονται από την Άδεια χρήσης και τους παρόντες Πρόσθετους όρους. Επιπλέον, συμφωνείτε να χρησιμοποιείτε το Apple Pay σύμφωνα με τους ισχύοντες νόμους και κανονισμούς. Συμφωνείτε να μη δημιουργήσετε παρεμβολές ή να διακόψετε την υπηρεσία Apple Pay (συμπεριλαμβανομένης της πρόσβασης στην υπηρεσία μέσω αυτοματοποιημένων τρόπων) ή τυχόν διακομιστές ή δίκτυα που είναι συνδεδεμένα με την υπηρεσία ή τυχόν πολιτικές, απαιτήσεις ή κανονισμούς δικτύων που είναι συνδεδεμένα με την υπηρεσία (συμπεριλαμβανομένων της μη εξουσιοδοτημένης πρόσβασης, της χρήσης ή παρακολούθησης δεδομένων ή κίνησης που την σχετίζονται με αυτήν). 

2.     Η σχέση της Apple με εσάς

Το Apple Pay σάς επιτρέπει να δημιουργήσετε μια εικονική απεικόνιση των Υποστηριζόμενων καρτών σας στην υποστηριζόμενη Συσκευή iOS σας. Ωστόσο έχετε υπόψη σας ότι η Apple δεν επεξεργάζεται πληρωμές ή άλλες συναλλαγές μη πληρωμής από κάρτες (όπως π.χ. συσσώρευση και εξαργύρωση επιβραβεύσεων), ούτε λαμβάνει, παρακρατά ή μεταφέρει τα κεφάλαιά σας ή έχει οποιονδήποτε έλεγχο ως προς πληρωμές, επιστροφές προϊόντων/υπηρεσιών ή χρημάτων, επιβραβεύσεις, αξίες, εκπτώσεις ή άλλη εμπορική δραστηριότητα που μπορεί να προκύψει από τη χρήση της παρούσας δυνατότητας από μέρους σας.

Οι όροι συμβάσεων κατόχου κάρτας που έχετε συνάψει με τον εκδότη κάρτας σας θα συνεχίσουν να διέπουν τη χρήση των Υποστηριζόμενων καρτών από μέρους σας καθώς και τη χρήση των καρτών από μέρους σας σε σχέση με τπ Apple Pay. Παρομοίως, η συμμετοχή σας σε οποιαδήποτε εμπορικά προγράμματα επιβραβεύσεων ή δωροκαρτών και η χρήση Καρτών με το Apple Pay από μέρους σας σε συνδυασμό με το Apple Pay θα υπόκεινται στους αντίστοιχους όρους και προϋποθέσεις των εν λόγω προγραμμάτων. 

Η κάρτα μετρητών Apple Pay και η δυνατότητα αποστολής και λήψης ατομικών πληρωμών διατίθεται μόνο στις ΗΠΑ, και οι υπηρεσίες παρέχονται από την τράπεζα Green Dot Bank, μέλος της FDIC. Όταν ενεργοποιείτε αυτές τις δυνατότητες εντός του Apple Pay, ανοίγετε έναν λογαριασμό στην Green Dot Bank, και όταν στέλνετε ή λαμβάνετε ατομικές πληρωμές ή κατά τη χρηματοδότηση ή την ανάληψη χρημάτων από την κάρτα μετρητών Apple Pay, η Green Dot Bank θα είναι υπεύθυνη για τη λήψη και την αποστολή των χρημάτων σας στον προοριζόμενο παραλήπτη. Το χρηματοπιστωτικό ίδρυμα που είναι υπεύθυνο για την παροχή Μετρητών Apple Pay και ατομικών πληρωμών εντός του Apple Pay υπόκειται σε αλλαγή και η χρήση τέτοιων δυνατοτήτων από μέρους σας υπόκειται στους όρους και τις προϋποθέσεις του.

Τίποτα στην Άδεια χρήσης ή τους παρόντες Πρόσθετους όρους δεν τροποποιεί τους όρους σύμβασης κατόχου κάρτας, χρήστη ή εμπόρου και οι εν λόγω όροι θα διέπουν τη χρήση της συγκεκριμένης Υποστηριζόμενης κάρτας από μέρους σας ή τη δυνατότητα ατομικών πληρωμών του Apple Pay και την εικονική απεικόνισή τους στη Συσκευή iOS σας. Συμφωνείτε ότι η Apple δεν αποτελεί συμβαλλόμενο μέρος των συμβάσεων κατόχου κάρτας σας ή των συμβάσεων εμπορικών φορέων, ότι η Apple δεν είναι υπεύθυνη για: (α) το περιεχόμενο, την ακρίβεια ή τη διαθεσιμότητα καρτών πληρωμής, καρτών επιβραβεύσεων, δωροκαρτών, εμπορικών δραστηριοτήτων, συναλλαγών ή αγορών που πραγματοποιούνται κατά τη χρήση της λειτουργίας Apple Pay, (β) την έκδοση πίστωσης ή την εκτίμηση καταλληλότητας για πίστωση, (γ) τη συσσώρευση ή εξαργύρωση επιβραβεύσεων ή αξίας αγοράς στο πλαίσιο εμπορικών προγραμμάτων, (δ) τη χρηματοδότηση ή προσθήκη κεφαλαίων προπληρωμένων καρτών, (ε) την αποστολή ή λήψη ατομικών πληρωμών, ή (στ) τη φόρτωση εξαργύρωση ή ανάληψη χρημάτων από την κάρτα μετρητών Apple Pay σας. 

Για όλες τις διαφορές ή ερωτήσεις που αφορούν κάρτες πληρωμής, κάρτες επιβραβεύσεων, δωροκαρτών σε καταστήματα ή σχετιζόμενη εμπορική δραστηριότητα, επικοινωνήστε με τον αντίστοιχο εκδότη της κάρτας ή τον έμπορο. Για ερωτήσεις σχετικλά με την κάρτα μετρητών Apple Pay ή τις ατομικές πληρωμές, επικοινωνήστε με την Υποστήριξη της Apple.

3.     Απόρρητο

Το Apple Pay απαιτεί κάποιες πληροφορίες σχετικά με τη Συσκευή iOS σας ώστε να παρέχει την πλήρη εμπειρία χρήσης. Επιπλέον, όταν χρησιμοποιείτε υην κάρτα μετρητών Apple Pay ή στέλνετε ατομικές πληρωμές, συλλέγονται κια διατηρούνται επιπρόσθετα στοιχεία για εξυπηρέτηση του λογαριασμού σας και για σκοπούς αποτροπής απατών, καθώς και για ρυθμιστικούς σκοπούς. Μπορείτε να βρείτε λεπτομέρειες σχετικά με τα δεδομένα που συλλέγονται, χρησιμοποιούνται ή κοινοποιούνται ως μέρος της χρήσης του Apple Pay, της κάρτας μετρητών Apple Pay ή των ατομικών πληρωμών από μέρους σας μεταβαίνοντας στην ενότητα «Πληροφορίες για το Apple Pay και το Απόρρητο» (ενότητα «Wallet και Apple Pay» σε Συσκευή iOS ή στην εφαρμογή Watch σε ζευγοποιημένη Συσκευή iOS) ή στη διεύθυνση https://www.apple.com/privacy.  Με τη χρήση αυτών των δυνατοτήτων από μέρους σας, αποδέχεστε και συναινείτε ως προς τη μετάδοση, συλλογή, διατήρηση, επεξεργασία και χρήση όλων των προαναφερόμενων πληροφοριών από την Apple, τις θυγατρικές και τους εκπροσώπους της, με σκοπό την παροχή της λειτουργικότητας του Apple Pay.

4.     Ασφάλεια. Απώλεια συσκευής ή απενεργοποιημένες συσκευές

Το Apple Pay αποθηκεύει εικονικές απεικονίσεις των Υποστηριζόμενων καρτών σας και πρέπει να βρίσκεται υπό την ίδια προστασία όπως προστατεύετε τα μετρητά ή τις φυσικές πιστωτικές, χρεωστικές και προπληρωμένες κάρτες σας, καθώς και τις κάρτες επιβραβεύσεων και τις δωροκάρτες. Αν δώσετε το συνθηματικό συσκευής σας σε τρίτο άτομο ή επιτρέψετε σε τρίτο άτομο να προσθέσει το δαχτυλικό του αποτύπωμα για να χρησιμοποιεί το Touch ID ή να ενεργοποιεί το Face ID, του δίνετε τη δυνατότητα να πραγματοποιεί πληρωμές, αποστολή, υποβολή αιτήματος, λήψη ατομικών πληρωμών, ανάληψη χρημάτων από την κάρτα μετρητών Apple Pay ή να λαμβάνει ή να εξαργυρώνει επιβραβεύσεις ή πίστωση χρησιμοποιώντας το Apple Pay στη συσκευή σας. Είστε αποκλειστικά υπεύθυνοι για τη διατήρηση της ασφάλειας της συσκευής και του συνθηματικού σας. Συμφωνείτε ότι η Apple δεν φέρει καμία ευθύνη αν χάσετε τη συσκευή ή μοιραστείτε με κάποιον τρίτο την πρόσβαση στη συσκευή. Συμφωνείτε ότι η Apple δεν φέρει καμία ευθύνη αν πραγματοποιήσετε μη εξουσιοδοτημένες τροποποιήσεις στο iOS (όπως π.χ. το jailbreak).

Ενδέχεται να χρειαστεί να ενεργοποιήσετε επιπρόσθετα μέτρα προστασίας, όπως έλεγχος ταυτότητας δύο παραγόντων για το Apple ID σας, προκειμένου να έχετε πρόσβαση σε συγκεκριμένες δυνατότητες του Apple Pay, συμπεριλαμβανομένης της κάρτας μετρητών Apple Pay και των ατομικών πληρωμών μέσω Apple Pay. Αν μελλοντικά αφαιρέσετε αυτές τις δυνατότητες ασφαλείας, ενδέχεται να μην μπορείτε να συνεχίσετε να έχετε πρόσβαση σε συγκεκριμένες δυνατότητες του Apple Pay.

Αν η συσκευή σας χαθεί ή κλαπεί και έχετε ενεργοποιημένη τη δυνατότητα «Εύρεση iPhone», μπορείτε να χρησιμοποιήσετε τη δυνατότητα «Εύρεση iPhone» για να προσπαθήσετε να αναστείλετε τη δυνατότητα πληρωμών με τις εικονικές Υποστηριζόμενες κάρτες πληρωμής ή την αποστολή ατομικών πληρωμών στη συσκευή, θέτοντας τη συσκευή σε Λειτουργία απώλειας. Μπορείτε επίσης να σβήσετε τη συσκευή σας ώστε να γίνει απόπειρα αναστολής της δυνατότητας πληρωμών με τις Υποστηριζόμενες κάρτες πληρωμής ή της αποστολής ατομικών πληρωμών στη συσκευή, καθώς και προσπάθεια αφαίρεσης των Καρτών με δυνατότητα Apple Pay. Θα πρέπει επίσης να επικοινωνήσετε με τον εκδότη των Υποστηριζόμενων καρτών πληρωμής, με τον έμπορο που εξέδωσε τις Κάρτες σας με δυνατότητα Apple Pay και με την Apple σε περίπτωση που διαθέτετε την κάρτα μετρητών Apple Pay προκειμένου να αποτραπεί η μη εξουσιοδοτημένη πρόσβαση στις εικονικές Υποστηριζόμενες κάρτες σας.

Αν αναφέρετε δόλια ή καταχρηστική δραστηριότητα ή η Apple έχει σχετικές υποψίες, συμφωνείτε να συνεργαστείτε με την Apple σε οποιαδήποτε έρευνα και να χρησιμοποιήσετε τα μέτρα αποτροπής απάτης που θα σας παρέχει.

5.     Περιορισμός ευθύνης

ΕΚΤΟΣ ΑΠΟ ΤΙΣ ΑΠΟΠΟΙΗΣΕΙΣ ΕΓΓΥΗΣΕΩΝ ΚΑΙ ΤΟΝ ΠΕΡΙΟΡΙΣΜΟ ΕΥΘΥΝΗΣ ΠΟΥ ΟΡΙΖΟΝΤΑΙ ΣΤΗΝ ΑΔΕΙΑ ΧΡΗΣΗΣ, Η APPLE ΔΕΝ ΦΕΡΕΙ ΚΑΜΙΑ ΕΥΘΥΝΗ ΓΙΑ ΑΓΟΡΕΣ, ΠΛΗΡΩΜΕΣ, ΣΥΝΑΛΛΑΓΕΣ Ή ΟΠΟΙΑΔΗΠΟΤΕ ΑΛΛΗ ΕΜΠΟΡΙΚΗ ΔΡΑΣΤΗΡΙΟΤΗΤΑ ΠΟΥ ΕΧΕΙ ΠΡΑΓΜΑΤΟΠΟΙΗΘΕΙ ΜΕΣΩ ΤΗΣ ΔΥΝΑΤΟΤΗΤΑΣ APPLE PAY ΚΑΙ ΣΥΜΦΩΝΕΙΤΕ ΝΑ ΑΝΑΤΡΕΞΕΤΕ ΜΟΝΟ ΣΤΙΣ ΣΥΜΒΑΣΕΙΣ ΠΟΥ ΕΧΕΤΕ ΣΥΝΑΨΕΙ ΜΕ ΤΟΝ ΕΚΔΟΤΗ, ΤΟ ΔΙΚΤΥΟ ΠΛΗΡΩΜΩΝ , ΤΑ ΧΡΗΜΑΤΟΠΙΣΤΩΤΙΚΑ ΙΔΡΥΜΑΤΑ Ή ΤΟΝ ΕΜΠΟΡΟ ΓΙΑ ΤΗΝ ΕΠΙΛΥΣΗ ΠΡΟΒΛΗΜΑΤΩΝ Ή ΔΙΑΦΟΡΩΝ ΠΟΥ ΣΧΕΤΙΖΟΝΤΑΙ ΜΕ ΤΙΣ ΥΠΟΣΤΗΡΙΖΟΜΕΝΕΣ ΚΑΡΤΕΣ ΣΑΣ, ΤΙΣ ΑΤΟΜΙΚΕΣ ΠΛΗΡΩΜΕΣ ΚΑΙ ΤΗ ΣΧΕΤΙΖΟΜΕΝΗ ΕΜΠΟΡΙΚΗ ΔΡΑΣΤΗΡΙΟΤΗΤΑ.

————————————
ΕΙΔΟΠΟΙΗΣΕΙΣ ΑΠΟ ΤΗΝ APPLE
Αν η Apple χρειαστεί να επικοινωνήσει μαζί σας σχετικά με το προϊόν ή τον λογαριασμό σας, συναινείτε να λαμβάνετε τις ειδοποιήσεις μέσω email. Αποδέχεστε ότι οι ειδοποιήσεις που σας αποστέλλουμε ηλεκτρονικά πληρούν τις νομικές προϋποθέσεις επικοινωνίας.